**Årsberetning 2019**

Der er generelt godt gang i hussalget, og vi vil gerne benytte lejligheden til at sige velkommen til nye ejere.

Projektet med at lave Tranholmvej til en 4-sporet vej er ved at nå enden. Der mangler asfalt i det gamle vejstykke, dette vil blive ordnet her i foråret 2020. Vi fik i december endelig besked, om støjskærm der vil blive etableret i foråret 2020. Støjskærmen bliver 4-5 meter hør, ca 0,5m bred og 1900 m langt. Hvordan den helt præcis ser ud ved vi ikke endnu.

Astrupstien skulle have været færdig forrige år, men nu er det sikkert og vist. De førerløse busser begynder at køre fra den 5. marts. Allerede nu er flere stødt på busserne mens de tester dem.

Fyrkildevej, også her er projektet forsinket. Den nye tidsplan løber frem til 1/10-2020.

Flere i Rebildparken meldte tilbage på vores underskriftsindsamling i forhold til støjgener fra Fibertex. Ditte (nr. 31) og Preben (nr. 81) har i en længere periode løbende lavet registrering af støjgenerne. Disse data har Fibertex forhold sig til. Ditte var til møde på Fibertex sammen med en repræsentant fra kommunen, hvor de primære støjkilder blev udpeget. Fibertex tester frem til maj en løsning på en hætte til en udsugning fra produktionen. Hvis det virker, vil de sætte lignende støjhætter på de to lignende udsug fra produktionen. I bliver opdateret om nyt i sagen via vores nyhedsbreve.

For at passe så godt på vores flisebelagte stier som muligt, vil bestyrelsen derfor opfordre til, at I får fjernet græsset her i foråret og ikke først vente til deadline i juni. Det er en sur tjans at skulle minde ens naboer om at holde stierne og hækken. Hjælp os med at have det ordnet, når vi kigger forbi i starten af juni. Det samme gælder i forhold til snerydning i de år hvor vi får sne. Det er svært at forsvare overfor naboer, hvorfor de skal rydde sne, når andre aldrig gør det.

Info – om ny snerydning? (Oluf)

Vores grønne områder er flotte og tak til det grønne hold for deres indsats, så vi alle kan nyde vores grønne områder. Så hermed en opfordring til at melde Jer til at bruge et par timer til at hjælpe med at fjerne ukrudt, så vores områder forsat kan se flotte og indbydende ud, kontakt Ditte på ditte@rebildparken.dk for tilmelding. Vi afholdte 12 maj en arbejdsdag i de grønne områder, mange tak til de der dukkede op og gav en hånd med at lave nyt tog, male legeplads og klippe buske ned og ordne græskanter. Vi håber mange vil møde op igen i 2020 og give en hånd med den 18. april. Hvor det er forventeligt vil være området omkring boldbanen vi vil sætte fokus på. Vi vil som sidste år tænde op i gril. Der kommer et nyhedsbrev ud med flere informationer.

Opretning af ca. 70 x 2 meter fliser langs parcel nr. 120 - nr. 114 startede i juni måned og blev afsluttet 4 måneder senere. Undervejs var vi ikke tilfreds med det udførte arbejde. Klagepunkter blev rettet, men kommunikationen var meget langstrakt. Det positive er at stien blev rettet.

Stor ros til alle Jer, der hjælper med at bruge appen Borgertips. Hullerne i vejen bliver lappet hurtigere og uden at vi skal kontakte kommunen gentagne gange. Hvis mange nok indberetter, så sker der noget.

Vis hensyn og hjælp hinanden, Rebildparken skal være et dejligt sted at bo ☺